**Nr.** **34.495 din 29.08.2022**

**REFERAT DE APROBARE**

**la Proiectul de hotărâre privind alocarea unor sume din fondul de rezervă al bugetului local al Judeţului Cluj în anul 2022**

|  |
| --- |
| **Secțiunea 1** - **Motivul adoptării actului administrativ:** |
| **1. Descrierea situației actuale:** |
| * 1. **Cerinţe care reclamă necesitatea actului administrativ:** |
| Potrivit art. 36 alin.(1) din Legea nr. 273/2006 privind finanţele publice locale, cu modificările şi completările ulterioare, ”*În bugetele locale se înscrie fondul de rezervă bugetară la dispoziţia consiliului judeţean în sumă de până la 5% din totalul cheltuielilor. Acesta se utilizează la propunerea ordonatorilor principali de credite, pe bază de hotărâri ale consiliilor judeţene, pentru finanţarea unor cheltuieli urgente sau neprevăzute apărute în cursul exerciţiului bugetar, pentru înlăturarea efectelor unor calamităţi naturale, precum şi pentru acordarea unor ajutoare către alte unităţi administrativ-teritoriale în situaţii de extremă dificultate, la cererea publică a primarilor acestor unităţi ori din iniţiativă proprie*.”  Prin adresa 7.279/26.08.2022, înregistrată la Consiliul Județean Cluj sub nr. 34.454/26.08.2022, Primarul Comunei Mociu, solicită acordarea unui ajutor în sumă de 150.000 lei din fondul de rezervă al bugetului local al judeţului în vederea finanțării proiectului *Înlocuirea centralei termice de la Școala Gimnazială “Liviu Dan” Mociu*, comuna Mociu, judeţul Cluj.  Comuna Mociu menționează că în urma pregătirii pentru sezonul rece, s-a constatat faptul că din cauza degradării avansate (ruginire) a cazanului, pierde antigel. S-a încercat remedierea problemelor, dar nu a fost posibil. S-a făcut o expertiză în urma căreia un specialist a stabilit că trebuie înlocuit cazanul. Este vorba despre două corpuri de clădire cu o suprafață de aproximativ 2.000 mp, compuse din 30 de săli de clasă, laboratoare, băi, sală de sport etc în care-și desfășoară activitatea 311 copii și 24 de angajați.  Comuna Mociu susține că soluția este montarea a două cazane cu putere de 130kW fiecare și modificarea spațiului tehnic pentru a putea fi instalate toate echipamentele termice.  Se solicită suma menționată în regim de urgență având în vedere apropierea sezonului rece și lipsa sumei necesare achiziționării și montării echipamentelor necesare în bugetul local al primăriei.  Ţinând cont de argumentele prezentate mai sus, considerăm necesară şi oportună propunerea privind alocarea unor sume din fondul de rezervă al bugetului local al Judeţului Cluj în anul 2022.  Prin aprobarea alocării unor sume din fondul de rezervă pentru proiectul *Înlocuirea centralei termice de la Școala Gimnazială “Liviu Dan” Mociu*, se are în vedere realizarea următorului obiectiv general al Consiliului Județean Cluj: Cooperarea cu autoritățile administrației publice centrale și autoritățile administrației publice locale comunale, orășenești și municipale pentru armonizarea proiectelor de dezvoltare rurală și pentru realizarea programelor de dezvoltare economico-socială a județului.  Precizăm faptul că în situaţia acestui proiect de hotărâre sunt incidente următoarele prevederi, în a căror implementare şi aplicare a fost elaborat acest proiect, după cum urmează:   * art. 173 alin. (1) lit. b) și alin. (3) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare; * art. 36 alin. (1) din Legea privind finanţele publice locale nr. 273/2006, cu modificările şi completările ulterioare; * Hotărârii Consiliului Județean Cluj nr. 21 /10.02.2022 privind aprobarea bugetului general propriu al Județului Cluj pe anul 2022. |
| * 1. **Cerinţe care reclamă oportunitatea actului administrativ:** |
| Prin aprobareaProiectului de hotărâre privind alocarea unor sume din fondul de rezervă al bugetului local al Judeţului Cluj în anul 2022, se asigură acordarea unui ajutor financiar către unitatea administrativ-teritorială Mociu aflată în situaţia de extremă dificultate, la cererea publică a primarului acestei unităţi. |
| 1. **Schimbări preconizate:** |
| Scopul înlocuirii centralei termice este oferirea unor condiții favorabile pentru copiii și angajații care-și desfășoară activitatea în școala din Mociu pe perioada sezonului rece. |
| **Secțiunea a 2-a - Impactul socio-economic:** |
| Prin susţinerea acestui proiect de hotărâre se asigură fondurile necesare pentru înlăturarea situațiilor de dificultate în care se află Comuna Mociu. |
| **Secțiunea a 3-a - Impactul financiar asupra bugetului judeţului pe termen scurt (an curent)/lung:** |
| Promovând acest proiect de hotărâre se obține o diminuare a fondului de rezervă al județului pe anul 2022. |
| **Secțiunea a 4-a – Activități de informare publică și consultare privind elaborarea și implementarea actului administrativ:** |
| Proiectul de Hotărâre va fi postat pe pagina de internet a Consiliului Judeţean Cluj. |
| **Secțiunea a 5-a – Efectele actului administrativ asupra actelor administrative în vigoare și măsuri de implementare**: |
| După adoptarea hotărârii în cauză, Serviciul buget, local-venituri va actualiza bugetul de venituri și cheltuieli al Județului Cluj și îl va depune la Direcția Generală Regională a Finanțelor Publice Cluj-Napoca. Totodată bugetul propriu al Județului Cluj se încarcă pe portalul ANAF iar după validarea acestuia pot avea loc toate operațiunile de derulare și execuție a bugetului conform procedurilor și reglementărilor legale în vigoare. |
| **Secțiunea a 6-a – Anexe la referatul de aprobare:** |
| Adresa Primarului Comunei Mociu nr. 7.279/26.08.2022, înregistrată la Consiliul Județean Cluj sub nr. 34.454/26.08.2022. |

**INIȚIATOR,**

**PREȘEDINTE**

Alin Tișe

**P R O I E C T DE H O T Ă R Â R E**

**privind alocarea unor sume din fondul de rezervă**

**al bugetului local al Judeţului Cluj în anul 2022**

Consiliul Judeţean Cluj, întrunit în şedinţă ordinară;

Având în vedere Proiectul de hotărâre înregistrat cu nr. /2022 privind alocarea unor sume din fondul de rezervă al bugetului local al Judeţului Cluj în anul 2022, propus de preşedintele Consiliului Judeţean Cluj, domnul Alin Tișe, care este însoţit de Referatul de aprobare nr. 34.495/ 29.08.2022; Raportul de specialitate întocmit de compartimentul de resort din cadrul aparatului de specialitate al Consiliului Judeţean Cluj cu nr. 34.498/ 29.08.2022 şi Avizul cu nr …….... din ………………………….... adoptat de Comisia de specialitate nr. ……………......, în conformitate cu art. 182 alin. (4) coroborat cu art. 136 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

Ţinând cont de:

* Adresa Primarului Comunei Mociu nr. 7.279/26.08.2022, înregistrată la Consiliul Județean Cluj sub nr. 34454/26.08.2022;

Luând în considerare dispozițiile art. 123-140 și ale art. 142-156 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020;

În conformitate cu prevederile:

* art. 173 alin. (1) lit. b) și alin. (3) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
* art. 36 alin. (1) din Legea privind finanţele publice locale nr. 273/2006, cu modificările şi completările ulterioare;
* Hotărârii Consiliului Județean Cluj nr. 21/10.02.2022 privind aprobarea bugetului general propriu al Județului Cluj pe anul 2022.

În temeiul competențelor stabilite prin art. 182 alin. (1) și art. 196 alin.(1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare*;*

**hotărăşte:**

**Art. 1****.** Se aprobă alocarea sumei de 150.000 lei din fondul de rezervă al bugetului local al Judeţului Cluj în anul 2022 către Comuna Mociu, în vederea eliminării situației de extremă dificultate în care aceasta se regăsește, respectiv pentru finanțarea proiectului *Înlocuirea centralei termice de la Școala Gimnazială “Liviu Dan” Mociu*.

**Art. 2.** Până la data de 15 decembrie 2022 comuna Mociu va prezenta un raport de justificare a utilizării fondurilor alocate potrivit prevederilor prezentei hotărâri.

**Art. 3.** (1) Fondurile alocate conform prevederilor prezentei hotărâri vor fi utilizate numai în scopul pentru care au fost acordate.

(2) În cazul neutilizării acestor fonduri până la data de 15 decembrie 2022, sumele primite se vor restitui către bugetul Județului Cluj până cel târziu la data de 20 decembrie 2022.

**Art. 4.** Prezenta hotărâre se comunică Direcţiei Generale Buget-Finanţe, Resurse Umane, Comunei Mociu, precum şi Prefectului Judeţului Cluj şi se aduce la cunoştinţă publică prin afişare la sediul Consiliului Judeţean Cluj şi postare pe pagina de internet „www.cjcluj.ro".

**Contrasemnează:**

**PREŞEDINTE, SECRETAR GENERAL AL JUDEŢULUI,**

**Alin TIŞE Simona Gaci**

**Nr……..…. din ………… august 2022**

*Prezenta hotărâre a fost adoptată cu … voturi “pentru” … voturi “împotrivă”, …. ”abţineri” şi …. membri ai Consiliului județean nu au votat, fiind astfel respectate prevederile legale privind majoritatea de voturi necesară.*

**INIȚIATOR,**

**PREȘEDINTE**

**Alin Tișe**

Nr. 34.498 /29.08.2022

**RAPORT DE SPECIALITATE**

|  |  |  |  |
| --- | --- | --- | --- |
| **Titlul proiectului de hotărâre** | Proiect de hotărâre privind alocarea unor sume din fondul de rezervă al bugetului local al Judeţului Cluj în anul 2022. | | |
| **Compartiment de resort:** | Direcţia Generală Buget-Finanţe, Resurse Umane | | |
| **Secțiunea 1 – Documentare și analiză:** | | | |
| La analiza prezentului proiect de hotărâre s-a ținut cont de:  - adresa Primarului Comunei Mociu nr. 7.279/26.08.2022;  - Art. 36 alin. (1) din Legea privind finanţele publice locale nr. 273/2006, cu modificările şi completările ulterioare. | | | |
| **Secțiunea a 2-a -** **Fundamentare tehnică, respectiv cerințele de natuă tehnică, economică, juridică, posibilități de realizare în condiții de utilitate, legalitate, regularitate, eficiență, eficacitate și economicitate:** | | | |
| Potrivit Art. 36 alin. (1) din Legea privind finanţele publice locale nr. 273/2006, cu modificările şi completările ulterioare, fondul de rezervă bugetară "se utilizează la propunerea ordonatorilor principali de credite, pe bază de hotărâri ale consiliilor respective, pentru finanțarea unor cheltuieli urgente sau neprevăzute apărute în cursul exercițiului bugetar, pentru înlăturarea efectelor unor calamități naturale, precum și pentru acordarea unor ajutoare către alte unități administrativ-teritoriale în situații de extremă dificultate, la cererea publică a primarilor acestor unități ori din inițiativă proprie”. | | | |
| **Secțiunea a 3-a** **- Efecte preconizate ale aplicării actului administrativ** (impactul financiar asupra bugetului judeţului pe termen scurt (pe anul curent)/lung, impactul asupra mediului concurențial şi domeniului ajutoarelor de stat, impactul asupra sarcinilor administrative, impactul asupra mediului): | | | |
| Finanțarea lucrărilor pentru eliminarea situațiilor de extremă dificultate în care se află Comuna Mociu, care fac obiectul proiectului de hotărâre analizat este asigurată din bugetul județului. | | | |
| **Secțiunea a 4-a - Concluzii/propuneri:** | | | |
| În urma analizării proiectului de hotărâre și a documentării efectuate, certificăm faptul că proiectul de hotărâre îndeplinește cerințele tehnice specificate la Secțiunea a 2-a.  Este fundamentat, din punct de vedere al reglementărilor specifice aplicabile, raportat la atribuțiile și competențele specifice acestui compartiment, sens în care propunem analizarea şi supunerea spre dezbatere şi adoptare a proiectului de hotărâre în cauză în prima şedinţă ordinară a Consiliului Judeţean Cluj, în conformitate cu procedurile prevăzute de Regulamentul de organizare şi funcţionare al Consiliului Judeţean Cluj. | | | |
|  | **Prenume și nume** | **Data** | **Semnătura** |
| Avizat: Director | Cristina Șchiop |  |  |
| Verificat: Șef serviciu | Dorina Maier |  |  |
| Elaborat: Consilier | Corina Șuteu |  |  |

|  |  |  |  |
| --- | --- | --- | --- |
| **CIRCUIT PROIECT DE HOTĂRÂRE** | | | |
| **1. Transmitere proiect în vederea analizării şi întocmirii raportului/rapoartelor de specialitate ale compartimentelor de resort nominalizate** | | | |
| Compartimentele de resort nominalizate  (Direcția/serviciul) | Datele de întocmire și depunere a rapoartelor de specialitate | Semnătura persoanelor competente pentru nominalizare/  stabilire date de întocmire | Raport întocmit/  Refuz întocmire raport/  semnătură |
| Direcția Generală Buget-Finanţe, Resurse Umane |  |  |  |
|  | | | |
| **2. Transmitere proiect pentru acordarea avizului de legalitate de către consilierul juridic din cadrul Direcției Juridice** | | | |
| Numele și prenumele consilierului juridic | Semnătura persoanei competente pentru nominalizare | | Aviz acordat/  Refuz aviz/  semnătură |
|  | | | |
| **3. Transmitere proiect în vederea avizării pentru legalitate de către secretarul general al judeţului** | | | |
| Numele și prenumele secretarului general al județului | Caracterul normativ sau individual al proiectului | | Avizul acordat/  Refuz aviz/  semnătură |
|  | | | |
| **4. Transmitere proiect pentru adoptarea avizului/avizelor comisiei/comisiilor de specialitate nominalizate** | | | |
| Comisia de specialitate nominalizată | Data de întocmire și depunere a avizului | Semnătura persoanelor competente pentru nominalizare/  stabilire date de întocmire | Avizul adoptat/  Aviz implicit favorabil |
|  |  |  |  |